《自楚归访李少卿于濮上》
明代·宋登春

十载南冠学楚吟，半生踪迹任浮沉。秋风客路冯驩铗，暮雨山堂叔夜琴。

濮上故人闻独钓，山中丛桂得相寻。归来不惜黄金尽，易水歌残壮士心。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。